钦定古今图书集成/明伦汇编/人事典/第020卷
## 钦定古今图书集成/明伦汇编/人事典/第020卷

| 钦定古今图书集成 明伦汇编 第二十卷 |

| |

钦定古今图书集成明伦汇编人事典

第二十卷目录

足部杂录

足部外编

腹部汇考

释名〈释形体〉

析骨分经〈脐　腹〉

腹部纪事

腹部杂录

人事典第二十卷

《易经履象》曰：“跛能履，不足以与行也。”

《噬嗑》初九：履校灭趾，无咎。按：程传：“校，木械也。”其过小，
故履之于足，以灭伤其趾。

《贲》：初九，贲其趾，舍车而徒。《象》曰：“舍车而徒”，义弗乘也。
《咸》：初六，咸其拇。按：《本义》：拇，足大指也。咸以人身取象，
感于最下，咸拇之象也。

六二：咸其腓，凶，居吉。按《本义》：腓，足肚也。欲行则先自
动，躁妄而不能固守者也。

九三：咸其股，执其随，往吝。按《本义》：股随足而动，不能
自专者也。

《大壮》初九，壮于趾，征凶，有孚。按：《本义》，刚在下而进动
之物也。刚阳处下而当壮时，壮于进者也，故有此象。
《明夷》：六二，夷于左股，用拯马壮，吉。按：《程传》，股在胫足
上，于行之用不甚切。左又非便用者，手足之用右为
便。唯蹶张用左，“夷于左股”，谓伤害其行，不甚切也。
《夬》：初九，“壮于前趾”，往不胜为咎。

艮初六，艮其趾，无咎，利永贞。按：《本义》以阴柔居艮初，
为艮趾之象。占者如之则无咎。

六二，艮其腓，不拯其随，其心不快。按：《本义》：六二居中
得正，既止其腓。三为限则腓所随，过刚不中，以止乎
上。二虽中正而体柔弱，不能往而拯之，其心不快。
《说卦》九，震为足，巽为股。按《正义》：足能动用，故震为足。
股随于足，则巽顺之谓。《大全》丘氏曰：足在下而动，股
两垂而下。震阳动于下为足，巽阴两开于下为股。项
氏曰：“足动股随雷风相与也。”

《诗经小雅采菽章》：“赤芾在股，邪幅在下。”按：注：“胫本曰
股。邪，幅，偪也。邪缠于足，如今行縢，所以束胫在股下
也。”按：《大全》：郑氏曰：“幅束其胫，自足至膝，故曰在下。”
《书经说命》：“若跣弗视地，厥足用伤。”

《礼记·曲礼》：“主人与客让登，主人先登，客从之，拾级聚
足，连步以上，上于东阶则先右足，上于西阶则先左
足。”〈又〉足，毋躄。〈又〉执主器，操币圭璧，行不举足，车轮曳
踵。按注：踵，脚后也。执器而行，但起其前而曳引其踵，
如车轮之运于地，故曰“车轮曳踵。”

《檀弓》：“今之君子进人若将加诸膝。”

《王制》：“南方曰蛮，雕题交趾。”按：注：“交趾，足拇指相向也。”
按《正义》：蛮卧时头向外而足在内而相交，故云交趾。
《玉藻》：“圈豚行不举足。”按：注：圈，转也。豚之言循，读为上
声。谓徐趋之法，当曳转其足，循地而行，故云不举足
也。〈又〉“执龟玉，举前曳踵，蹜蹜如也。”按注：踵，足后跟也。
举足之时而曳其后跟，则行不离地，如有所循也。蹜
蹜，促狭之貌。龟玉皆重器，故敬谨如此。

《仪礼》：士相见礼：“若不言，立则视足，坐则视膝。”

《庄子骈拇》篇：“骈拇枝指，出乎性哉，而侈于德。是故骈
于足者，连无用之肉也；枝于手者，树无用之指也。”
《荀子非相》篇：“人之所以为人者，非特二足无毛也，以
其有辨也。今夫猩猩形笑，亦二足无毛也。然而君子
啜其羹，食其胾。人之所以为人者，非特以二足无毛
也，以其有辨也。”

《楚辞·卜居》，渔父鼓枻歌曰：“沧浪之水清兮，可以濯我
缨；沧浪之水浊兮，可以濯我足。”

《韩子扬权》篇：“腓大于股，难以趋走。”

《韩诗外传》：“珠玉无足而至者，君好之也；士有足而不
至者，君不好也。”

《风俗通俗说》：夔一足。谨按《吕氏春秋》：鲁哀公问于孔
子：“乐正夔一足，信乎？”孔子曰：“昔者舜以夔为乐正，始
治六律，和均五声，以通八风，而天下服。重黎又荐能
为音者，舜曰：‘夫乐，天地之精，得失之节，故惟圣人为
能’。”和乐之本，夔能和之，平天下若夔一足矣。故曰：夔
一足，非一足行。

《说文》：髀，股外也。股髀也。胫胻也，足在下也。

《汉隽》茧，足下起皮如茧也，言远行。

《续博物志》：“脚弱病，用杉木为桶濯足，排樟脑两股间，
以脚掤系定，月馀即效。”

《集异志》：“后周保定三年，有人产子，两足指如兽爪。人
足不当有爪，而有爪者将至攫人之变也。”

《诚斋杂记》：杜牧诗云：“钿尺裁量减四分，纤纤玉笋裹
轻云。五陵年少欺他醉，笑把花前出画裙。”若曰纤纤
玉笋，似此时已缠足矣。

足，故所居不过闺阈之中，欲出则有帷车之载，是无
事于足者也。圣人如此防闲，而后世犹有桑中之行，
临邛之奔。范雎曰：‘裹足不入秦’。用女喻也。”

《述异记》：“秦汉间，俗说盘古氏头为东岳，腹为中岳，左
臂为南岳，右臂为北岳，足为西岳。”

《香案牍》：孟岐尝云：“见周公旦抱成王以朝于周庙。”岐
时侍周公陞坛公上，岐以手摩成王足，周公以玉笏
遗岐，岐常宝执。〈岐汉武帝时人〉

《拾遗记》：“昭王梦羽人绿囊，中有续脉明丸、补血精散”，
王即请此药，贮以玉缶，缄以金绳，王以涂足，则飞天
地万里之外，如游咫尺之内。

《列仙传》：汉武帝巡泰山，稷丘君冠章甫，拥琴来拜曰：
“陛下勿上，上必伤足。”及上数里，右足指果折。上讳之，
故但祠而还。

《集异志》：汉武帝与群臣宴未央殿，方食黍，忽闻语云：
老臣寻觅不见，梁上有一公，长九寸，拄杖偻步。帝问
之，公下稽首不言，自仰视屋，俯指帝脚，忽然不见。问
东方朔，朔对曰：“其名为藻，兼水木之精也，夏巢林，冬
潜河。陛下兴造宫室，斩伐其居，故来诉耳。仰视屋者，
殿名未央也；俯视脚者，脚足也。愿工足于此也。”帝为
此暂止。

释名：